Á AÐ BANNA ÖLDRUÐUM AÐ GANGA Á FJÖLL ? Birtist í helgarblaði Morgunblaðsins 22 / 23.07.17 . Það er nefnilega munur á því annars vegar , að setja fram varnaðarorð , mennta og uppfræða um hætturnar og að sjálfsögðu gera strangar öryggiskröfur til þeirra sem selja ferðamönnum þjónustu af þessu tagi , og svo hinu að banna fólki að taka sjálft upplýsta áhættu að einhverju leyti . Hann er vandfundinn hinn gullni vegur á þessu sviði sem öðrum ; hversu langt eigi að ganga í því að reisa girðingar og setja boð og bönn . Sannast sagna þykir mér hönnuðum í mannvirkjagerð á ferðamannastöðum hafa almennt tekist prýðilega upp að þessu leyti . Köðlum og girðingum er haldið í lágmarki en þó þannig að öryggis er gætt og varnaðarorð eru uppi . Sums staðar orkar mannvirkjagerðin tvímælis . Rukkunarskúrinn við Kerið í Grímsnesi og nýleg stigagerð þar fyrir fólk að príla upp og niður , dregur að mínu mati heldur úr ánægjunni að horfa ofan í þennan gamla eldgíg . En " eigendum " er vorkunn því þeir telja sig þurfa að koma einhverju af því fé í lóg sem þeir hafa - að vísu ólöglega - haft af ferðafólki sem komið er til að njóta íslenskrar náttúru . Sama á við um okkur landsmenn þegar við ferðumst um landið okkar til að njóta þess . Þegar allt kemur til alls , þá er þetta þitt líf .